Aalborg Stiftstidende, 1843-08-21
Himmelbjergfesten vinder stedse i tiltagende Jnteresse hos Folket; der var i Onsdags forsamlet næsten 4000 Mennesket paa Himmelbjerget. Arangementet overtraf langt uden Sammenligning de tidligere Aars, hvilket fornemmeligen maa tilskrives Hr. Propr. Tangs opoffrende Bestræbelser. Omtrent i Midten stod en meget rummelig, med Grønt og Blomster smagfuldt decoreret Pavillon, indrettet til Spiisning og senere til Dands, til alle Sider omgaves denne af mindre Telte. J Skoven vare flere Stier anlagte, forsynede med Bænke. Talertribunen, i Form af et Katheder, og omvunden med frisk Løv, stod paa en af de aabne Græsplainer i Træernes Skygge, og omkring denne, bagved hvilken Orchestret var placeret, samledes man, efter givet Signal, til bestemte Klokkeslet, for at høre Taler og afsynge Sange. Taler holdtes af dHrr. Proprietair Tang, Pastor St. Blicher, Adj. F. S. Birch, Kammerr. Drewsen, Capitain v. Müllen, Kjøbmand L. F. Bloch og Candidat Ploug. J flere versificerede Foredrag henledte Blicher Tanken paa Nordens Eenhed; Birch udtalte sig over den Sandhed: at kun det Fortrinlige bestaaer, medens Alt, hvad der er slet og ikke duer, tilsidst uundgaaeligt opløser sig i et Jntet. Drewsen fremhævede i et fortræffeligt Foredrag, de herlige Frugter, Landcommunalanordningen vilde bære, dersom den derved indrømmede Frihed rigtigt benyttedes, og henledede Opmærksomheden paa Landcommunalforeninger af flere Communer som et fortrinligt Middel til at fremme Jnstitutionens Hensigt. Bondestandens utrættelige Ven konnedes med enthusiastiske Bifaldsraab, især af de forsamlede Bønder. J et mindre Foredrag henvendte samme Taler sig til Damerne og erindrede dem om den store Jndflydelse, de ved Opdragelsen kunne udøve paa den opvoxende Slægt; han sluttede med det Ønske, at Tanken om dette deres skjønne og for den hele Stat saa vigtige Kald maatte være ret levende hos dem, og at de saaledes maatte være komne op til denne Fest ikke alene for at tilbringe en fornøielig Dag. Müllen udviklede Betydningen og Hensigtsmæssigheden af en Folkevæbning, grundet paa almindelig Værnepligt. Bloch opmuntrede til at yde Bidrag til Oprettelsen af danske Underviisningsanstalter for den nordslesvigske Bonde. Endelig gav Ploug i korte skare Omtids en Fremstilling af Danmark, som det engang var og Danmark som det er, søgte Grunden til Landets Tilbagegang, ikke hos Regjeringen, men fornemmelig hos Folket selv, i dettes Mangel paa Jnteresse for og Deeltagelse i offentlige Anliggender, og sluttede med at udbringe et Ønske for Danmarks Fremtid, hvilket Ønske optoges med et mange Gange gjentaget, rungende Hurra. Om Eftermiddagen afholdtes Væddeløb af Bønderdrenge, om Aftenen var der Dands i Pavillonen. Bjerget oplystes ved en Mængde paa Træerne anbragte couleurte Lamper, og paa Kolden antændes et meget stort Blus, som kunde sees i flere Miles Afstand. Det glædede sikkert Mange, ved denne Leilighed at see vor gamle jydske Skiald, St. Blicher, som egentlig har givet den første Impuls til disse nationale Sammenkomster, atter fremstaaer ligesom med forynget Kraft og med Beggeistring recitere sine skjønne Digte for Folket. Kanonskud gjenløde fra Bjerge, Skove og Søer ved de for Almeenvellet fremførte Ønsker.